ელ გრეკო

ელ გრეკო (El Greco, შილებე კასტილიური დო ვენეციური ნინეფიშ კომბინაციათ "ბერძენი"; *1541 - 7 პირელი, 1614) — ესპანური რენესანსიშ ხანტუ, მოჭახნაკე დო არქიტექტორი. მუჭოთ წესი, დორხველურ ნახანდეფს ბერძენული ასოეფით ხეს მუთმაჭარანდჷ ედომუშამი ჯოხოთ: დომენიკოს თეოტოკოპულოს (Δομήνικος Θεοτοκόπουλος), მუთ ღოზის გჷთმუსვანდჷ მუშ ბერძენულ წჷმოულობას.

დებადჷ კრეტას, ნამუთ თიმ პერიოდის ვენეციაშ რესპუბლიკაშ ნორთი რდჷ. 26 წანაშ ხანს ვენეციაშა გეგნორთჷ ოგურაფუშა, მუთ თიმ ხანო რჩქვაელობური მოლინა რდჷ ბერძენი ქომოლკოჩეფშო, ნამუეფსჷთ უჯგუში გონათუაშ მეღება ოკოდესჷნ. 1570 წანას თიქ რომშა გეგნორთჷ, სოდე სახელოსნოს გჷთმონწყუნს დო ნახანდეფიშ თელ სერიას აკმოქიმინუნს. იტალიას რინაშ პერიოდის გოფაჩუ ელ გრეკოქ მუში სტილი ვენეციური რენესანსიშ მანიერიზმიშ ელემენტეფით. 1577 წანას თიქ ტოლედოშა, ესპანეთიშა, გჷნორთჷ, სოდე თელარაშ ბოლოშახ სკიდუ. ზუსტას ტოლედოს აკოქიმინ თიქ მუშ საუჯგუშო ნახანდეფი.

 ლიტერატურა 




 რესურსეფი ინტერნეტის 
 El Greco – Biography, Style and Artworks
 El Greco – The Complete Works 
 El Greco

კატეგორია:ბერძენი ხანტუეფი
კატეგორია:ესპანარი ხანტუეფი
კატეგორია:რენესანსიშ ხანტუეფი